2002/788/EF: Kommissionens beslutning af 10. oktober 2002 om ændring af Rådets direktiv 82/894/EØF om anmeldelse af dyresygdomme inden for Fællesskabet (EØS-relevant tekst) (meddelt under nummer K(2002) 3670)



EF-Tidende nr. L 274 af 11/10/2002 s. 0033 - 0035



Kommissionens beslutning af 10. oktober 2002 om ændring af Rådets direktiv 82/894/EØF om anmeldelse af dyresygdomme inden for Fællesskabet (meddelt under nummer K(2002) 3670) (EØS-relevant tekst) (2002/788/EF) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets direktiv 82/894/EØF af 21. december 1982 om anmeldelse af dyresygdomme inden for Fællesskabet(1), senest ændret ved Kommissionens beslutning 2000/556/EF(2), særlig artikel 5, stk. 2, første led, og ud fra følgende betragtninger: (1) Infektiøs lakseanæmi og egtvedsyge bør optages på listen over anmeldelsespligtige sygdomme, så der omgående kan træffes foranstaltninger på EF-plan, når der forekommer udbrud på akvakulturbrug og i områder, der er godkendt som sygdomsfri, når det gælder disse sygdomme. (2) Bilagene til direktiv 82/894/EØF bør derfor ændres i overensstemmelse hermed. (3) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed - VEDTAGET FØLGENDE BESLUTNING: Artikel 1 Bilag I og II til direktiv 82/894/EØF affattes som angivet i bilaget til nærværende beslutning. Artikel 2 Denne beslutning er rettet til medlemsstaterne. Udfærdiget i Bruxelles, den 10. oktober 2002. På Kommissionens vegne David Byrne Medlem af Kommissionen (1) EFT L 37 af 31.12.1982, s. 58. (2) EFT L 235 af 19.9.2000, s. 27. BILAG "BILAG I Anmeldelsespligtige sygdomme Afrikansk hestepest Afrikansk svinepest Aviær influenza (tidligere fowl plague) Bluetongue Bovin spongiform encephalopati Klassisk svinepest Oksens ondartede lungesyge Mund- og klovesyge Newcastle disease Infektiøs lakseanæmi Infektiøs hæmatopoietisk nekrose Lumpy skin disease Rift valley fever Kvægpest Peste des petits ruminants Porcin enteroviral encephalomyelitis (tidligere Teschenersyge) Fåre- og gedekopper (Capripox) Smitsom blæreudslet hos svin Vesikulær stomatitis Egtvedsyge BILAG II Oplysninger, der i henhold til artikel 3 og 4 skal gives i forbindelse med anmeldelsen af primær- og sekundærudbrud af de i bilag I anførte sygdomme: 1. Afsendelsesdato. 2. Afsendelsestidspunkt. 3. Oprindelsesland. 4. Sygdommens navn og eventuelt virustype. 5. Udbruddets løbenummer. 6. Udbrudstype. 7. Referencenummer på udbrud, der står i forbindelse med dette udbrud. 8. Region og bedriftens geografiske beliggenhed. 9. Andre regioner, der er berørt af restriktionerne. 10. Dato for bekræftelse. 11. Dato for mistanke. 12. Skønnet dato for første angreb. 13. Sygdommens oprindelse. 14. Bekæmpelsesforanstaltninger. 15. Antal modtagelige dyr på bedriften a) kvæg, b) svin, c) får, d) geder, e) fjerkræ, f) dyr af hesterace, g) fisk og h) opdrættet vildt. 16. Antal klinisk berørte dyr på bedriften a) kvæg, b) svin, c) får, d) geder, e) fjerkræ, f) dyr af hesterace, g) fisk og h) opdrættet vildt. 17. Antal dyr, der er døde på bedriften a) kvæg, b) svin, c) får, d) geder, e) fjerkræ, f) dyr af hesterace, g) fisk og h) opdrættet vildt. 18. Antal slagtede dyr a) kvæg, b) svin, c) får, d) geder, e) fjerkræ, f) dyr af hesterace, g) fisk og h) opdrættet vildt. 19. Antal destruerede slagtekroppe a) kvæg, b) svin, c) får, d) geder, e) fjerkræ, f) dyr af hesterace, g) fisk og h) opdrættet vildt. Når det gælder svinepest, gives følgende supplerende oplysninger: 1. Afstand til nærmeste svinebedrift. 2. Antal og type svin (avlssvin, fedesvin, smågrise(1)) på de inficerede steder. 3. Antal og type klinisk berørte svin (avlssvin, fedesvin, smågrise(2)) på de inficerede steder. 4. Diagnosticeringsmetode. 5. Hvis sygdommen ikke er blevet bekræftet på stedet, er det så sket på et slagteri eller et transportmiddel? 6. Bekræftelse af primærtilfælde(3) hos vildtlevende svin. Når det gælder fiskesygdomme: Smitte med infektiøs hæmatopoietisk nekrose, infektiøs lakseanæmi og egtvedsyge, skal, når disse sygdomme bekræftes på akvakulturbrug eller i områder, der er godkendt eller sygdomsfri, anmeldes som primærudbrud. Navnet på og en beskrivelse af det godkendte brug eller område, skal stå i den frie tekst. (1) Dyr under ca. tre måneder. (2) Dyr under ca. tre måneder. (3) Ved primærtilfælde hos vildtlevende svin forstås tilfælde, der opstår i frie områder, dvs. uden for områder, hvor der er restriktioner vedrørende klassisk svinepest hos vildtlevende svin."